
Auctore  Da  vide  King, 

PROCEMIUM. 

MORBORUM  omnium,  qui  genus  huma¬ 
num  premunt,  Typhus,  jure  optimo, 
medicinam  facientis,  attentionem  sibi  vindicat, 
sive  impetus  crebros,  sive  signorum  vehemen¬ 
tiam,  sive  exitum  haud  raro  funestum,  specte¬ 
mus. 

Non  solum  in  regionibus  diversis,  verum 
etiam  variis  coeli  annique  tempestatibus,  nec- 
non  prout  variant  hominum  temperamenta, 

A  hicce 

hicce  morbus  varias  induit  formas;  adeo  ut  iis,, 
qui  graviter  laborant,  morbi  discreti  esse  vide¬ 
antur.  Ex  hoc  plane  colligitur,  varietates  pro¬ 
pe  innumeras  esse ;  ad  has  autem  tractandas, 
hujusce  opusculi  limites,  ut  ne  ingrediar,  com¬ 
monent. 

•V arietates,  quae  in  hac  regione  valent,  ex¬ 
ponere  mihi  in  animo  est.  Sub  nomine  Typhi 
Synochum ,  Typhum  mitiorem  et  graviorem ,  a 
celeb.  Culleno  institutos,  comprehendere  ve¬ 
lim. 

Synoehus  ex  aliis  differt,  pleno  corporis 
habitu,  quadam  proclivitate,  aliisque  hujus¬ 
modi. 

Typhus  mitior  et  gravior  gradu  tantum  dis¬ 
similes. 

Unde  fit,  ut  intemperantia,  corpore  proclivi 
facto,  signa  cum  inflammatione  inducere  pos¬ 
sit,  eoque  synoehus,  primo  aut  secundo  hebdo¬ 
made,  facile  dignoscitur.  Necnon  tempesta¬ 
tes  frigidae,  praecipueque  caloris  aut  frigoris 
vicissitudines  subito  illatae,  quippe  inflamma¬ 
tionem  quibusdam  corporis  partibus  excitantes, 
ad  eundem  effectum  perducant. 

,  Typhus 

Typhus  mitior  inter  auctores,  febris  nervosa 
languida  est.  Ita  appellatur,  quia,  si  non  om¬ 
nino,  saltem  in  systemate  nervoso,  maxime  va¬ 
lere,  videtur.  Typhus  gravior  ex  signorum 
vehementia,  maligna ,  putrida  et  peiechialis 
etiam  vocatur ;  vel  febris  carcerum ,  nosocomio¬ 
rum,  navium,  castrorumqxxz,  pro  locis  ubi  maxi¬ 
me  insaevierit. 


HISTORIA. 

Syn ochum,  unam  ex  Typhi  varietatibus, 
jam  memoravimus,  ex  duabus  aliis  tantum  di¬ 
versam,  quae  species  discretae  saepe  habitae 
siint,  quippe  symptomata  catarrhi,  pneumo¬ 
nice,  vel  utriusque  simul,  morbo  incipiente, 
habet ;  et  progressu  suo,  typum  malignum 
assumit.  Discrimine  inter  typhum  mitiorem 
et  graviorem  facto,  has  morbi  varietates  di¬ 
stincte  exponere  conabimur. 

Typhus  Mitior . 

Typhum  mitiorem  magna  debilitas  comita¬ 
tur,  sub  noctem  calore  aucto  ;  adveniente  au¬ 
tem  aurora  remissiones  fiunt ;  diu  permanet,  et 
signa  primo  tam  mitia  sunt,  ut  in  progressu 
vix  percipi  queant. 

Indicia  prima  sunt,  debilitas  per  totum  cor¬ 
pus  diffusa,  languor  et  lassitudo,  rigores  leves 
et  subitae  caloris  eruptiones  ;  circum  praecor¬ 
dia  quaedam  spirandi  difficultas,  necnon  verti¬ 
go.  Lingua  albida,  sitis  vix  ulla,  nausea,  fas¬ 
tidium,  nec  raro  materis  insipidae  vomitus,  et 
urina  pallida. 

Sub  noctem  signa  ingravescunt.  Arteriarum 

pulsus,  ineunte  morbo,  aliquantulum  incitan- 

/ 

tur  ;  quaedam  spirandi  difficultas;  calor  valde 
augetur,  delirium  leve,  dolore  obtuso  frigoris¬ 
que  sensu  ad  occiput  tendente,  in  colli  parte 
aversa,  saepe  praegressis.  Quies  nocturna  aegro 
adempta  est  *  quanquam  saepe  torpet  et  ad- 
stantibus  somno  obrutus  esse  videtur,  ipse  ni¬ 
hilominus  vigil. 

Signa 

Signa  paulatim  graviora  evadunt,  et  circiter 
septimanum  aut  octavum  diem  ex  quo  febris 
inchoaverit,  vertigo,  dolor,  capitisque  gravitas 
saevius  ingravescunt.  Spirandi  difficultas  cir¬ 
cum  praecordia  magis  urget,  et,  corpore  erecto, 
syncope  invadit.  Sudores  frigidi  in  fronte  et 
manus  parte  aversa  saepe  erumpunt.  Lingua, 
praesertim  in  parte  media,  admodum  arida 

haud  raro  evadit :  mentis  confusio  quaedam  et 

* 

noctem  delirium  mussitans. 

Circiter  diem  decimum  duodecim umve,  uri¬ 
na  turbida  fit,  sedimentum  deponens,  et  sudo¬ 
res  largi,  frigidi  saepe  et  glutinosi,  necnon 
diarrhoea  colliquativa,  partibus  corporis  extre¬ 
mis  erumpunt  ;  quibus  conjunctis,  aegri  vires, 
qui  cito  dilabitur,  nunc  valde  comminuun¬ 
tur.  Lingua  tremula  et  difficultas  deglutiendi 
adest.  Partes  extremae  frigescunt,  et  nonnun- 
quam  oedemate  afficiuntur.  Ungues  palles¬ 
cunt  aut  livescunt.  Arteriarum  pulsus  cre¬ 
berrimus  vaccillansque,  spirandi  difficultas, 
tendinumque  subsultus.  Stupore  aeger  tene¬ 
tur;  auditus  visusque  hebescunt.  Faeces  et 
lirina,  aegro  nescio,  dejiciuntur.  Mucus  in  ore 

viscidus, 

viscidus,  gutturi  adhaerens,  sonum  peculiarem 
strepentem,  inter  spirandum,  edit.  Vultus 
collabitur ;  subsidunt  oculi,  tremiscunt  labia, 
trepidant  manus,  tendinumque  subsultus  su¬ 
perveniunt,  convulsione  mox  in  mortem  exi¬ 
tura,  tandem  desinentes ;  vi  morbi,  dies  qua- 
tuordecim,  octodecim,  aut  viginti,  vel  per 
plures  hebdomadas,  sustentata. 

Cum  morbus  exitum  felicem  habiturus  sit, 
ulla  crisi  manifesta  raro  insignitur.  Circiter 
diem  decimum  quartum  aut  decimum  octa¬ 
vum  signa  paulatim  mitescunt.  Vultus  colo¬ 
rem  sibi  proprium  praestat ;  anxietas  febrilis 
minuitur  ;  sedantur  ardores  ;  sudor  mitis  et  ca¬ 
lidus  erumpit,  qui  per  corpus  totum  effundi¬ 
tur.  Somno  aeger  obrutus  est.  Lingua  ma¬ 
gis  humescit.  Cibi  appetentia  redit ;  urina 
turpida,  et  sedimenti  copia. 

Typhus  Gravior,  aut  Febris  Maligna  vel  Pete - 

chialis. 

Virium  prostratio  et  animi  depressio  ty¬ 
phum  graviorem  comitantur.  Signa  etiam  su¬ 
perveniunt, 

perveniunt,  quae  quandam  putredinem  deno¬ 
tare  habentur,  praesertim  in  stadio  morbi  pro¬ 
vectiore. 

Morbo  primum  ingruente,  signa  prope  ea¬ 
dem  sunt  ac  quae  in  typho  mitiore  existunt, 
aliquantulum  autem  graviora.  Rigores  angunt 
magis.  Calores  acriores  et  diutius  manent. 
Arteriarum  pulsus  duri,  debiles  et  frequentes ; 
adsunt  lumborum  dolores,  et  corpus  maxime 
debilitatum  est.  Gravissimo  capitis  dolore,  et 
quadam  mentis  confusione,  aeger  afficitur. 
Quibusdam  in  exemplis,  circa  praecordia  et  su¬ 
percilia,  dolores  acerbi  sentiuntur,  nonnun- 
quam  ad  imum  orbitarum,  simulque  tinnitus 

„  v 

aurium.  Carotides  subsultant,  et  delirium 
grave  plerumque  indicant,  quod  accidet,  licet 
arteriarum  ad  carpum  pulsus  debilis  parvus  que 
sit. 

Oculi  tumidi  et  splendore  orbati  apparent, 
pleni,  graves,  subflavi,  cum  lucis  et  soni  into¬ 
lerantia,  aeger  quoque  anxius  et  inquietus  est. 

Haec  signa  sub  vesperem  plerumque  ingra¬ 
vescunt,  usque  ad  septimum  aut  octavum  diem, 
quo  tempore  indicia  omnia,  viribus  auctis,  gra¬ 
vissima 

vissima  evadunt.  Tunc  debilitas  augetur,  et, 
corpore  erecto,  syncope  supervenit.  Lingua 
antea  albida  nunc  nigrescit,  arescit.  Sitis  gra¬ 
viter  premit.  Spiritus  aegre  ducitur,  et  fiunt 
suspiratio  singultusque.  Arteriarum  pulsus 
nunc  decrescunt,  pulsationes  autem  crebriores ; 
delirium  magis  constans,  vero  minus  ferox. 
Naturam  malignam  praestare  paulatim  coepit. 
Labia  et  dentes  sorde  fusca  obducuntur.  Uri¬ 
na  nigrescit,  graviterque  olet.  Faeces  virides 
vel  nigrae,  saepe  sanguine  conspersae  sunt,  foe- 
torem  nequaquam  ferendum  emittentes ;  et 
torminibus  gravissimis  aeger  saepe  afficitur.  Cu¬ 
tis  arida,  et  manu,  ex  aegrotantis  corpore,  re¬ 
mota,  ardoris  sensus  pungens  dignoscitur ;  die 
sexto  usque  ad  undecimum,  vel  etiam  serius, 
petechiae,  per  totum  corpus  postea  diffusae,  pri¬ 
mo  in  facie  et  pectore  sese  declarant.  FEgroti 
vires  nunc  citissime  dilabuntur.  Faeces  et 
urina,  aegro  invito,  ejiciuntur.  Spiritus  foede 
olet.  E  diversis  corporis  partibus  haemorrha¬ 
giae  superveniunt.  Sudores  frigidi  et  viscidi 
corpus  irrigant ;  nervorum  subsultus,  flocco¬ 
rum  collectio,  et  delirium  mussitans  etiam  ad¬ 


sunt 

Sunt.  Brevis  rapidusque  *  anhelitus  evadit,  et 
arteriarum  pulsus  sentiri  nequit.  Frigescunt 
extrema,  vultus  collabitur,  tremores  subsultus- 
que  tendinum  existunt,  et  aeger,  circiter  diem 
decimum  quartum  aut  decimum  quintum,  ex» 

pirat.  Haec  febris,  nihilosecius,  statu  mitiori, 

'  j 

praesertim  stadio  provecto,  signa  exitum  feli¬ 
ciorem  indicantia,  praestat. 

Humor,  primum  marginibus  visus,  linguae 
supervenit ;  sitis  decrescit,  et  saliva  lenis  ex- 
puitur.  Urina  crassior  fit,  et  sedimentum  de¬ 
ponere  paulatim  coepit.  H^gro  dormituro  aut 
experrecto,  anxietas  minor  est,  et  delirium 
tantum  supervenit. 

Petechiae  rubescunt,  et  gradatim  evanescunt. 
Clarescit  vultus ;  calescit,  madescit  cutis,  et 
diaphoresis  mitis  supervenit. 

PROGNOSIS. 

, '  '  ' 

Prognosis,  ex  signorum  quovis  seorsum 
sumpto,  minime  pendet ;  verum  ex  sympto¬ 
matibus  multis  conjunctis  rectius  judicabimus, 
an  haec  exitum  felicem  vel  infelicem  indi¬ 
cant. 

i.  Exitum  priorem  haec  ostendunt.  Lingua, 
hebdomade  secundo,  splendidior  et  humidior 
fit,  siti,  nausea  vomituque  sedatis  :  cibi  appe¬ 
tentia  simul  redit ;  sudor  mitis,  per  totum  cor¬ 
pus  diffusus,  ultro  erumpit :  dejectio  bilis  mo¬ 
dica  adest,  provectiore  morbi  stadio  urina  tur¬ 
bida  evadens. 

Si  petechiae  sese  ostenderunt,  et  si  color  ob¬ 
scurus  aut  fuscus  sit,  rubor  floridus  augurium 
faustum  habendus  est.  Postquam  dies  septi¬ 
mus  praeterierit,  supervenit  delirium,  leve 
quidem,  non  constans,  nisi  in  somno,  stimulis 
solitis  remotis. 

Surditatem, 

Surditatem,  bona  indicare,  medici  existima¬ 
runt  ;  necnon,  ad  somnum  propensitas,  non  au¬ 
tem  iste  torpor,  a  quo  aeger  excitari  non  po¬ 
test,  inter  signa  salutis  redeuntis  jure  nume¬ 
randa  est. 

Arteriarum  pulsus  modicus,  centum  viginti 
haud  superans,  bene  monet.  Remissio  etiam, 
nempe  ex  gradibus  centum  et  quadraginta  us¬ 
que  ad  centum  et  viginti,  vel  centum,  feliciter 
augurat,  quippe  febris  diminutio  clare  cerni¬ 
tur.  Vinum  etiam,  vires  aegrotantis  reficien¬ 
do,  sine  ulla  ventriculi  irritatione,  multum 
proderit.  Modus  etiam,  quo  aeger,  primo 
morbi  stadio,  tractatus  est,  attentionem  facien¬ 
tis  medicinam  jure  vindicat:  quandoquidem 
medicamenta  bene  adhibita  febrem  minus  ve¬ 
hementem  reddunt ;  sin  autem  male,  ingraves¬ 
cit,  et  multa  symptomata  inducuntur,  quae  in 
pejus  ruunt. 

t  '  n 

2.  Haec  sunt  signa  infausta  ;  quae,  debilita¬ 
tem  ;  quae,  depressionem  aut  actionem  abnor¬ 
mem  vis  nervosae  ;  quae,  topicam  congestio¬ 
nem  aut  inflammationem ;  quae,  ad  putredi¬ 
nem  propensitatem,  monstrant. 

(I.)  Si 

(i.)  Si  arteriarum  pulsus  parvus,  compres¬ 
sione  facile  impeditus ;  si  syncope  adsit,  cor¬ 
pore  erecto  ;  si  vox  tremula,  vi  non  solum  mu¬ 
tata,  verum  etiam  sono ;  si  aeger  resupinus, 
propter  debilitatem  musculorum  voluntarii 
motus,  alterutri  laterum  sese  admovere  non 
possit  ;  si  in  manu  non  est  sua  quin  in  lecto  di- 
laberetur  ;  si  extrema  algescant,  circuitu  san¬ 
guinis  diminuto  ;  si  sudores  frigidi  aut  gluti¬ 
nosi  adsint*  superficie  corporis  laxata  ;  si  vul¬ 
tus  pallescat  et  collapsus  sit ;  si  oculi  splendore 
orbati  ;  si  vires,  quibusdam  retinae  partibus, 
perditae  sint,  quo  muscae  et  maculae  nigrae  in 
pariete  videntur  ;  si  devorandi  facultas  vel  par- 
tim  vel  penitus  deficiat,  haec  quidem  debilita¬ 
tis  jure  habenda  sunt. 

(2.)  Signa,  quae  depressionem  vel  actionem 
abnormem  vis  nervosae  ostendunt,  sunt  sequen¬ 
tia.  Delirium,  vel  ferox  vel  mite,  praesertim 
si  cito  invaserit,  aut  diu  perstiterit,  stupor  et 
torpor  adsunt,  tarde  micant  arteriae,  signis  aliis 
haud  decrescentibus :  tremores,  convulsiones, 
sermonis  haesitatio  :  faeces  et  urina,  aegro  in¬ 
vito,  dejiciuntur. 

(3.)  Eaque 

(3.)  Eaque  sanguinem  versus  quasdam  cor¬ 
poris  partes  uberius  justo  ferri  doceant ;  hinc 
capitis  dolor,  facies  rubore  suffusa,  oculorum 
rubor,  vehemens  carotidum  pulsatio,  aurium 
tinnitus  et  delirium,  cum  insolita  vi  vel  copia 
ad  caput  dilatum,  demonstrant.  Spirandi  dif¬ 
ficultas,  pectoris  dolor,  et  tussis  pulmones  ex 
eadem  causa  laborantes,  testantur.  Nausea,  vo¬ 
mitus,  dolor  obtusus  et  oppressionis  sensus  ven¬ 
triculo  ;  tormina  ventris  et  diarrhoea,  vitium 
quodvis  intestinis  incumbere,  denotant. 

(4.)  Signa  naturae  putridae  haec  sunt :  hali¬ 
tus,  faecum  aut  urinae  foetor,  seu  aliarum  ex- 
cretionum  ;  aphthae  seu  petechiae  fuscae  vel  ni¬ 
grae,  et  haemorrhagiae  sese  ostendentes.  His 
adde,  cutis,  leviter  incitata  aut  excoriata,  in 
gangraenam  transitura. 


CAXJSyE 

CAUSAE  REMOTTfL 

Pr^edisponentes, — ea  omnia,  quas  corpus 
debilitant  et  laxant  complectuntur,  sive  in  sy¬ 
stema  nervosum  aut  vasa  sanguinem  vehentia 
agant,  illius  irritabilitatem  augendo,  aut  vim 
circuitus  sanguinis  in  hoc  morbide  minuendo, 
quibus  vires  vitales  tam  penitus  conjunguntur. 
JE tas  juvenilis  igitur,  usque  ad  quintum  lu¬ 
strum,  causa,  quae  corpus  proclive  reddit,  rec¬ 
te  existimatur,  quo  tempore  aetatis,  homines, 
morbis  pestiferis,  valde  obnoxii.  Quare  hoc 
ita  se  habet,  ratio  reddi  potest,  quippe 
tunc  temporis  existit  quaedam  irritabilitas, 
quae  corpus  noscitur,  obnoxium  ad  morbos 
cum  inflammatione  suscipiendos  reddere. 

Inter  causas  praedisponentes,  diaeta  tenuis  et 
parca  maxime  valere  habita  est.  Ut  solida¬ 


rum 

rum  et  fluidarum  dispendium  repararetur  ;  ut 
functiones,  ex  quibus  pendent  vita  et  sanitas, 
recte  peragerentur,  idoneo  nutrimento  corpus 
semper  eget.  Hoc  autem  deficiente  vel  in 
quantitate  vel  genere,  uti  debet,  tum  dete¬ 
runtur  solidae,  dissipantur  fluidae ;  quaedam 
praeter  naturam  irritabilitas  systematis  nervo¬ 
sae  supervenit,  et  totum  corpus  a  causis  levissi¬ 
mis  afficitur*  Deprimentes  animi  motus,  ut 
moeror,  timor,  insomnium,  labor  gravis  perpe¬ 
tuus  que,  lucubrationes  multum  productae,  et 
de  rebus  arduis  versatae,  ex  morbis  praegressis 
vires  exhaustae,  tempestas  humida  et  calida, 
necnon  coeli  intemperies ;  hae  omnes  valde 
praedisponentes  jure  habendae  sunt. 

Excitantes. — Harum  numerus  major  re- 

\ 

eensitus  est  quam  revera  existit.  Mirum  sane 
foret,  si  tot  causae  quotquot  medici  enumera¬ 
runt,  eundem  morbum  gignerent ;  nec  ratio 
magis  manifesta  est,  quare  diaeta  minus  ido¬ 
nea,  frigus,  metus,  terror,  aliique  animi  af¬ 
fectus,  potius  typhum,  quam  pertussim,  cy¬ 
nanchen 

nanchen  malignam,  variolam,  rubeolam  et  si¬ 
milia  inducerent,  quorum  uniuscujusque  cau- 

4  sa  excitans,  procul  dubio,  naturam  sibi  pro- 

„  .  '  \ 

priam  agnoscit. 

Typhi  materia  contagiosa,  plerisque  con¬ 
currentibus,  semper  gigni  de  novo  videtur. 
Haec  materia,  in  aere  dispersa,  aut  rebus  va¬ 
riis  adhaerescens,  corpora  hominum  corripit» 
Aer  impurus,  effluvia  putrida,  immunditia,  et 
aether  in  quodam  statu  ignoto,  hae  quidem 
causae  unde  typhus  originem  ducat. 

i.  Aer  impurus,  magna  vi  hominum  consti¬ 
pata,  gignitur.  Hinc  vitio  gravi  aer  impletur, 
et  plerumque  materiam  contagiosam  typhi 
praebere  invenitur. 

Historici  enim,  inter  quos  Livius  et  Pli¬ 
nius,  exempla  memoriae  prodiderunt.  Bar¬ 
bari,  irruptiones  in  fines  Romanos  facientes, 
incolas,  qui  Romam  confugerunt,  ex  agris  pro¬ 
pulerunt.  1  Magno  hominum  tumultu  turban¬ 
te,  incolisque  undique  collectis,  locis  tam  an- 

7 

gustis  constipatis,  febris  ferox  et  pestifera 

erupit.  Si  hoc  ita  se  habeat,  hominibus  bene 
valentibus,  tanto  magis,  aegrotantibus.  Inde 
fit  ut  nosocomia,  pro  morborum  contagiosorum 
receptaculis,  existimata  fuere, 

2.  Effluvia  putrida,  praecipue  e  cadaveribus 
orientia,  morbos  dirissimos  gigneri  solent.  Sic 
Galenus  dicit,  febres,  ex  corporibus  occiso¬ 
rum,  praelio  facto,  insepultis  et  ad  tabescen¬ 
dum  relictis,  infestissimas  oriri.  Syracusis 
obsessis,  in  Carthageniensibus  in  Sicilia,  haec 
eadem  occurrisse  narrat  Diodorus  Siculus. 

Ex  sepulchretis  media  urbe,  et  lanienis  in¬ 
tra  muros  positis,  idem  colligitur* 

3.  Hinc  fit  ut  homines  conditionis  infimae, 
ex  immunditia,  creberrimos  hujusce  febris  im¬ 
petus,  subeant. 

4.  Quidem  aetheris  status,  praeter  statum  ca¬ 
lidum  et  frigidum,  quos  inter  causas  praedis- 
ponentes  jam  posuimus,  status  sunt  alii,  qui 

inducere  morbos  maxime  valent.  Sic  alio 

/ 

tempore,  magis  quam  alio,  ex  hominum  memo- 
ria,  morbos  quosdam  prae  aliis  occurrere,  bene 
notum  est.  Hujusce  status  aethe'ris  phaenome¬ 
na  melius  cognoscuntur,  quam  causae  explicari 
possunt. 

Quo  magis  igitur  causae  concurrentes  et 
plures  simul  conjunctae,  contagium  eo  magis 
progignitur,  edque  magis  gravis  natura  evadit, 
uti  ex  exemplis  typhi  nosocomiorum,  carce- 
rum,  castrorumque  patet. 

Frigus  typhi  causam  praedi sponentem  non 
excitantem  ducere  volumus.  E  rigoribus,  qui 
febrem  ineuntem  comitantur,  homines,  veram 
morbi  causam,  contagium  scilicet  negligentes, 
eam  a  frigore  oriri  falso  credunt.  Hoc  autem 
contagium  iterum  procreari,  verum  etiam  fo¬ 
mitibus  adhaerescens,  longe  ab  ejus  fonte  trans¬ 
vehi,  potest,  et  tunc  acrius  factum  effectus  di¬ 
rissimos  edit.  Saepe  quoque  difficile  est  inter 
typhum  et  catarrhum  rite  dignoscere.  Hinc 
vera  ejus  origo  medicos  haud  raro  fallit. 

De  Natura  Typhi  Contagionis. 

Effluviorum  contagiosorum  natura  phy¬ 
sica  et  chemica  quibus  typhus  inducitur,  aequd 
latent  ac  ea  quibus  febres  intermittentes,  qua? 
naturam  sibi  propriam  agnoscunt,  et  ex  multis 
concurrentibus,  originem  ducunt.  -Quanquam 
partes,  ex  quibus  materia  contagiosa  constat, 
tam  minutae  sint,  ut  investigationes  accuratis¬ 
simas  hacteni!  s  effugerint,  nihilominus  non 
desperandum,  quin  chemici  posthac,  laboribus 
et  indagationibus  assiduis,  naturam  ejus  veram 
in  lucem  proferre  et  res  varias  detegere  unde 

originem  ducat ;  necnon  quomodo;  successu 
# 

cum  feliciore,  materia  sic  constituta  dissipabi¬ 
tur,  tandem  potuerint. 

Odor  haud  absimilis  ei,  qui  e  recente  gle¬ 
ba  provenit,  hanc  materiam,  praesertim  si  ac¬ 
cumulata  fuerit,  adesse  testatur. 

Vel  chemice  conjuncta,  vel  mechanice  in 
aere  diffusa,  vel  rebus  adhaerescens,  quae,  pro- 

pe 

pe  corpora  hominum  laborantium,  positae  fue¬ 
runt,  vel  qui,  effluviis  contagiosis  assueti,  mi¬ 
nime  efficiuntur,  et  sic  materia,  aliorum  corpo¬ 
ribus  adhibita  morbi  causa  excitans  evadit. 
Priore  in  statu,  ab  ejus  fonte  haud  longe  dis¬ 
tans  vim  exercere  videtur,  nec,  ut  perhibent 
medici,  ultra  pedes  quatuor  aut  quinque  valet. 
Hoc  autem  ex  quantitate  materiae  coacervatae, 
cubiculorum  amplitudine  et  ventilatione,  et 
proclivitate  quadam  saepissime  pendet. 

Posteriore  in  statu,  fomitibus  adhaerescens, 
longe  a  fonte  transvehi  potest,  et  vim  malig¬ 
nam  diu  teneat. 

Gossipio,  lanae  pellibusque,  quippe  spongio¬ 
sae,  necnon  parietibus  supellectilibusque  facil¬ 
lime  adhaerescit.  Nec  modo,  quo  transvehi¬ 
tur,  tantum  variat,  effectus  proprii  etiam,  nunc 
alio  tempore,  nunc  alio,  diversis  in  exemplis, 
sentiuntur.  Hoc  autem,  ex  vi  et  proclivitate 
quadam,  multum  pendebit. 


De 


DE  TYPHO. 


21 


De  modis  quibus  contagium  in  corpus  suscipitur, 

et  de  operandi  modo. 

De  organis,  quae  contagium  primario  afficit, 
et  de  mutationibus  quas  efficit,  auctores  mul¬ 
tum  discrepant.  Ex  aliorum  sententia,  pul¬ 
mones  materiam  contagiosam  absorbent :  alio¬ 
rum,  cutis  meatus ;  aliorum,  in  ventriculum 
cum  saliva  alimentoque  suscipitur:  aliorum 
denique,  in  sensorium  primum  impetum  facit, 
quadam  impressione  facta  ex  nervorum  parti¬ 
bus  extremis  sensu  valde  praeditis.  Sin  autem, 
ut  quidam  ratiocinantur,  pulmones  aut  cutem 
primum  aggrederetur,  partium  harum  func¬ 
tiones  primario  et  graviter  laederentur,  quod 
nunquam  accidit.  Quorundam  est  sententia, 
in  primas  vias  admissum  esse,  putantque  hoc 
enodate,  per  nauseam  et  anorexiam,  evinci. 
Hoc  autem  argumentum  aliis  certe  haud  gra¬ 
vius  est,  quocunque  enim  modo  materia  susci¬ 
pitur,  absorbentia  intrat ;  hinc  in  sanguinem 
ingeritur,  et  ventriculus  abdominaiiaque  visce-^ 
ja,  cum  maxime  sentiant,  ex  consensu  cum 

aliis  corporis  partibus,  primum  afficiuntur. 
De  operandi  modo  etiam  inter  medicos  diver¬ 
sa  obtinuerunt.  Pro  sedativo  quibusdam  vide¬ 
tur.  Sic  systematis  vires,  quibus  nomen  vis 
medicatrix  natura  medici  imposuerunt,  ad  de¬ 
pellendum,  excitantur.  Alii,  e  contra,  vim 
stimulantem  exercere,  et  effectus  edere  irrita¬ 
bilitatem  minuendo,  quidem  putarunt.  Ex 
sententia  quorundam  gignitur  fermentatio,  et 
status  putredinem  subiens,  ex  faetore,  pete- 
chiis  vibicibusque  apparet.  Hoc  autem  jam 
memoratum,  statum  putridum  haud  longe 
abesse  quin  superyeniat,  tantum  indicat ;  nec, 
nisi  in  partibus  quibusdam,  unquam  videtur, 
et  ex  debilitate  oritur. 

Irritabilitate  systematis  diminuta,  oritur  for¬ 
te  quaedam  actio,  ex  qua  substantia  contagiosa 
gignitur.  Haec  actio  in  exanthematibus  di¬ 
versis  cernitur. 

Forsan  ex  omnibus  excretionibus  originem 

ducit.  Alvi  autem  excretiones  ad  hunc  effec- 

/ 

tum  prodendum  maxime  valent :  proxime  post 
has  vapores  pulmonales,  quibus  vicissim,  mate¬ 
ria  per  cutis  foramina  emissa,  succedit.  Quo 

magis  causae  concurrentes  huic  actioni  confe¬ 
runt,  eo  magis  malignum  et  magis  putridum 
et  acrius  evadit  contagium. 

De  Prophylaxu 

Cum  typhi  materia  contagiosa,  morbum, 
certum  temporis  spatium,  percurrentem,  gig¬ 
nat,  remediis  idoneis  etiam  adhibitis,  ad  ea 
quibus  origo  praevenire,  et  effectus  diminui 
possunt,  confugiendum  est. 

Haec  quidem  praescribere,  quam  in  usum 
redigere,  facilius  est. 

Origo  ejus  praevenire  potest, 

imo,  itando,  quantum  fieri  potest,  causas 
concurrentes  unde  originem  ducat. 

ado,  Providendo,  ne  dispergeretur,  postquam 
contagium  ortum  fuerit. 

3tio,  Praecavendo  effectus  ejus,  ne  corpus 
corripiant. 

4t0,  Quam  strenuissime  extinguere  conan¬ 
do. 

imo, 


j 

imo,  Ad  causas  concurrentes  praevenien¬ 
dum,  quae  inducere  contagium  febrile  agnos¬ 
cuntur,  in  manu  semper  non  est ;  attamen 
quantum  fieri  potest,  ope  summa  niti  debe¬ 
mus.  In  eis  locis,  in  quibus  magna  vis  horni- 

* 

num  constipatur,  novus  aer  saepe  immittendus 
est.  Ostia  et  fenestras  patefacere  pernecessa¬ 
rium  et  aeri  aditum  liberum  praebere  oportet. 
Quo  frequentiores  homines,  eo  diligentius  cu¬ 
ra  adhibenda.  Omnia  sensui  nociva,  quodam 
spatio  interjecto,  prassertim  in  oppidis  populo 
frequentibus,  amovenda  sunt,  lanienae  scilicet* 

‘  sepulchreta,  et  sterquilinia. 

2do,  Providendo,  ne  dispergeretur,  post¬ 
quam  contagium  ortum  fuerit.  Vis  materiae 
contagiosae,  ut  jam  memoravimus,  finibus  an¬ 
gustis  contineri  videtur,  et  condensata  effectus 
sibi  proprios  tum  tantum  valebat.  Unde  ne¬ 
cessarium  fit,  circuitu  aeris  puri  atmosphaeri- 
ci,  effluvia  aegro  incumbentia,  quantum  fieri 
potest,  diluere.  Hic  aer  aegrotantem  refrige¬ 
rat,  valde  delectat,  et  in  santitatem  restituere, 
signis  gravioribus  occurrendo,  petechiis  scili¬ 
cet  et  sudoribus  colliquativis,  multum  confert. 

Sani 

Sani  ab  aegris,  quantum  fieri  potest,  sejungen¬ 
di  sunt.  Nemo,  nisi  quod  ex  necessario  fit, 
aegroto  assidere  debet.  Corpus  et  stragula, 
quae  materiam  contagiosam  facile  suscipiunt, 
munda  servanda  sunt. 

^Egri  quidem  corpus  plerumque  mundum 
efficitur  ex  medendi  ratione,  affusionibus  nem¬ 
pe  lavationibusque.  Lintea  ad  cutem  adhi¬ 
benda  ;  lana  gossipiumque  fugienda.  In  cubi¬ 
culo  parum  supellectilis,  praesertim  ligneorum 
instrumentorum  :  hinc  lectorum  fulcra  ferrea 
jure  laudantur. 

Excretiones  quam  citissime  amoveantur. 
Quum  stragula  mutare  necesse  sit,  in  aqua 
frigida,  aut  in  fluento  potius  immergere  opor¬ 
tet,  quippe  vapores,  ex  aqua  calida  orientes  iis 
qui  abluendo  versantur,  effectus  dirissimos  sae¬ 
pe  ediderunt.  iEgro  subjicere  pannum  oleo 
oblitum,  quo  lectum  purum  conservatur,  et  ad 
materiam  contagiosam  suscipiendum  minus 
idoneum,  operae  pretium  erit.  Corpus  exa¬ 
nime  panno  piceo,  trasversim  arcam,  involven¬ 
dum  est.  Cum  effertur,  si  hominum  humeri 

E  arcae 

arcae  subjiciantur,  fulcientes  periculi  aliquan¬ 
tum  adeunt. 

Sepulchra  praeter  solitum  profunda,  et  alia 
ex  aliis  aliquatenus  distantia,  esse  oportet ;  et 
diu  intercederet  priusquam  refoderentur. 

y£gro  in  sanitatem  restituto,  esse  una  cum 
sanis  minus  idoneum  erit,  nisi  aliquantum 
temporis  intercesserit,  ex  quo  ab  aegritudine 
recreatus  fuerit.  Praecipue  lotiones  copiosas 
subiere,  et  vestibus  prorsus  novis  indui  debet. 
Cubiculi  parietes  calce  dealbandi.  Instru¬ 
menta  varia  bene  diu  que  abstergenda  et  venti¬ 
landa,  priusquam  sani  illis  uterentur. 

3tio,  Cum  autem,  haec  observare  nobis  fa¬ 
cultas  haud  semper  sit,  quandoquidem,  sanos 
ab  integris  sejungere  fieri  nequit  ;  ut  ii  qui 
^gris  assideant  sese  facilius  tuerentur,  ad  ra¬ 
tiones  cautionis  varias  medici  confugerunt,  et 
alexipharmaca  semper  laudata  sunt.  Ut  cor¬ 
pus  ad  contagium  minus  proclive  fiat,  ea  ne¬ 
cessaria  esse  videntur,  qu^  debilitatem  et  irri¬ 
tabilitatem  comminuunt.  Evitando  igitur, 
quantum  fieri  potest,  causas  praedisponentes, 

di  se  tam  generis  quam  optimi  e  vegetabilibus  et 
carnibus  constantem,  sumere  oportet.  Vinum 
modice  sumptum,  cortex  Peruvianus,  aromata, 
balneum  frigidum,  ex  vi  tonica,  et-  balneum 
calidum,  quia  vim  eluendi,  perspirationem- 
que  promovendi  habet,  haec  omnia  laudibus 
summis  efferuntur.  Praeterea  multum  juvabit, 
si  animus  laetus  vacuusque  timore  sit  j  quan¬ 
doquidem  metus  et  desperatio  corpus  ad  con  ¬ 
tagium  suscipiendum  maxime  proclive  red¬ 
dunt.  Sub  dio  exercitatio  modica,  et  cautio 
debita  sit,  ne  functiones  corporis  turbaren¬ 
tur. 

Monendum  quoque  est,  ut  hi,  qui  aegris  as¬ 
sideant,  haud  prope  ad  eos  accidant,  cum  con¬ 
tagium  vim  pestiferam  haud  late  diffundat. 
Corpus  quoque  aegri  subinde  abluendum  est, 
et  stragula  saepius  mutanda. '  Cavendum  etiam 
ne  aura  ex  aegro  dimanans  adstantes  afflaverit, 
qui,  facie  ex  aegro  aversa,  salivam  assidue  ex- 
puere  debent.  Praeterea,  omnis  consuetudo 
cum  aegro,  quantum  fieri  potest,  evitanda  est : 
nec  medici  aegrum  mane  adire  debeant,  cum 
materia  contagiosa  tunc  vim  acriorem  possi¬ 
deat. 

deat.  Absorbentia  quoque  mane  maxime  va¬ 
lent,  et  corpus  causis  nocivis  magis  patet, 

j 

4to,  De  modis  quibus  contagium  corrigatur, 
proxime  dicendum  est. 

Hoc  consilio  varia  admodum  proposita  fuere, 
quorum  multa,  satis  inepta,  nullam  fidem  me¬ 
rentur.  Hic  tantum  perpenda  sunt  ea,  quae 
usus  maxime  comprobavit.  Diu  invaluit  opi¬ 
nio,  ea  ad  foetorem  cubiculorum  corrigendum 
aptissima,  hujusmodi  viribus  maxime  pollere. 
Hinc  camphora,  myrrha,  lignum  cedrinum, 
diu  laudata  fuere.  Cum  autem  bene  notum 
est,  contagium  vim  nocivam  haud  deposuisse, 
etiamsi  odor  foetidus  penitus  evanuit,  caven¬ 
dum  est,  ne,  dum  tempus  talibus  male  conte¬ 
rimus,  idoneus  aeris  perflatus,  cujus  vires  po- 

/ 

tentissimae  sunt,  perperam  negligatur.  Car¬ 
bonis  ligni  ustio,  et  pulveres  fulminantes 
etiam,  multum  semel  commendata  fuere. 

Hae  autem  methodi  aliquatenus  tantum  ad» 
sciscendae  sunt,  in  rebus  nempe  expurgandis, 

quae 

quae  fonti  contagii  adstitirint.  Hinc  aerem 
cubiculorum,  quibus  aegrotantes  lecto  affixi, 
purum  reddere,  valde  conferunt»  Pulveres 
fulminantes  praecipue,  quippe  acidum  sui p bu¬ 
ricum  expedientes,  et  aerem  rariorem  redden¬ 
tes,  labem  omnem  delendo  admodum  utiles. 
Aceti  fumigationes  etiam,  effectus  bonos  non- 
nunquam  praestant,  quia  vim  materiae  conta¬ 
giosae  comminuunt,  necnon  quia  et  aegrotanti¬ 
bus  et  assidentibus  placent.  Hoc  remedium 
certe  aliquantum  juvabit,  sed  vim  ad  mate¬ 
riam  extinguendam  medici  plerumque  abnue¬ 
runt. 

Annis  nuperis,  vapores  acidi,  natura  acerri¬ 
mi,  quibus  nomen  splendidum  specificorum 

olim  impositum  erat,  de  fumigationibus  acidi 

) 

muriatici  et  nitrosi  dicere  volo. 

Dom.  Morveau  Lugduni,  fumigationibus 
acidi  muriatici  primum  usus  est,  ad  corrigen¬ 
dum  putridum  foeto  rem  et  aerem  pestiferum 
aedificii  in  quo  plurima  cadavera  sepulta  erant. 
Hoc  duodecim  horarum  spatio  peragi  compe- 
rjt,  fenestris  et  ostiis  occlusis  expedi tisque  fu¬ 
mis 

mis  e  novem  unciis  muriatis  sodae  in  pulverem 
redacti,  et  in  crucibulum  immissi,  cui  acidum 
sulphuricum  affusum  erat. 

Priusquam  aedem  ingressus  est,  fenestrae  et 
ostia  aperiebantur,  et  liber  aeri  aditus  praebe¬ 
batur.  Hoc  gas  autem  tali  copia  expeditum, 
tantum  in  rebus  inanimatis,  et  desertis  locis 
purgandis,  adhibere  potuit. 

Dom.  Fourcroy,  viribus  acidi  oxy-rauria- 
tici  in  foetore  putrido  delendo  probe  perspec¬ 
tis,  id  primum  contra  contagium  in  auxilium 
attulit. 

Dr  Rollo  idem  quoque  laudibus  effert,  et 
in  nosocomiis  purgandis  eo  saepe  usus  est. 

Usus  vaporum  acidi  nitrosi  plurimum  inva¬ 
luit,  quod  a  Doctore  Carmichaele  Smyth 
accessum  referre  debemus.  Haec  forsan  omnia, 
aerem  diluendo,  bonos  effectus  praestant. 

Cum  autem  acidum  oxy-muriaticum  mate¬ 
riam  animalem  facile  resolvat,  vim  venenatam 
hujusce  materiae  putridae  forsan  penitus  de¬ 
struit.  Hoc  autem  commodi  habet  acidum 

nitrosum,  quod  parum  molestiae  aegro  facessit, 
res  haud  parvi  momenti.  Contra,  vapores  mu¬ 
riaticos  et  oxy-muriaticos,  aegri  haud  impune 
ferunt.  Omnia  ad  liberum  aeris  perflatum 
conducunt.  Si  alias  vires  possideant,  hae  in 
aegrum  ipsum  corpus  vel  stragula  exeri  nequa¬ 
quam  possunt. 

MEDENDI  RATIO. 

Duo  sunt  consilia  medendi,  quibus  maximi 
insistere  debemus ;  nempe  praecidere  febrem, 
et  signis  molestioribus  occurrere. 

Breve  transit  tempus  per  quod,  primum 
consilium  absolvendi,  nobis  erit  facultas : 
ad  hoc  tantum  valemus,  morbo  ineunte, 
cum  exacerbationes  leves,  febrem  haud  rite 
adhuc  constitutam,  ostendunt,  quod  plerum¬ 
que,  a  morbi  initio  usque  ad  diem  septimum 
aut  octavum,  spatium  comprehendit.  Hoc 
autem  tempore  exacto,  ut  systematis  actio 
nimis  vehemens  inhibeatur,  vel  si  haec  justo 
debilior  fuerit,  vires  languescentes  suscitare, 
summis  viribus  contendere  debemus. 

Ad  primum  consilium  absolvendum,  affusio 
aquae  frigidae,  emetica  et  cathartica  maxime  in 
usu  sunt.  Inter  haec  autem  affusio  frigida,  ut 
mihi  videtur,  primas  merito  obtinet,  et  hanc 

in 


DE  TYPHO»  33 

in  sententiam  ire  magis  propendet  animus, 

cum  a  Clar.  Home,  aegris  in  nosocomio  de- 

'  / 

cumbentibus,  eam  felicissime  adhibitam  vidi. 

Affusiones  aquae  frigidae  vel  tepidae  adhi¬ 
bere  licet :  illa  magis  praepollet ;  ad  hanc  tan¬ 
tum  confugiendum  est,  cum,  ex  signis,  illa  uti 
nobis  haud  permissum  sit. 

Doctori  Wright  hujus  loci,  qui  hanc  ad 
rem  animum  primum  advertebat,  praecipue 
Doctori  Currie  nuper  defuncto,  qui  effectus 
ejus  feliciter  illustravit,  affusionem  acceptam 
referre  debemus» 

Aquae  frigidae  affusione  uti  licet,  si  aeger 
praeter  naturam  calidus  sit,  si  algoris  aut  suda¬ 
tionis  sensus  nullus  est,  si  signa  catarrhi  absint, 
et  si  nulla  trium  magnarum  corporis  cavita¬ 
tum  inflammatione  corripiatur.  Quo  promp¬ 
tius  adhibetur  febrem  praecidere,  eo  magis 
sperandum.  Si  cutis  calida  vel  arida,  si  lingua 
in  statu  eodem  sese  habeat,  siti  necnon  inquie¬ 
tudine  prementibus ;  si,  inquam*  aquae  frigi¬ 
dae  affusio  tum  adhibeatur,  febrem  compescere 
saepissime  invenitur.  Dr  Currie,  die  tertio 
ex  quo  febris  inchoaverit,  se  hoc  plerumque 

peregisse,  memorat,  aliquando  autem  serius  ad¬ 
hibita  eundem  effectum  edit. 

Si  febris  cursum  sistere  nequeat,  saltem  mi¬ 
nus  saevire  facit.  Arteriarum  pulsus  celerita¬ 
tem  morbidam  languidiorem  efficit,  cutem  la¬ 
xat,  sitis  sensum  ingratum  sublevat,  nauseam 
sedat,  somnum  inducit,  et  aegrum  gratissime 
plerumque  afficit,  contagium  minus  periculo¬ 
sum,  et  petechiae  raro  superveniunt. 

Ad  consilium  secundum  absolvendum  igi¬ 
tur,  symptomata  sublevandi,  haud  parum  con¬ 
fert  ;  memoratu  autem  dignum  est,  febre  ma¬ 
gis  provecta,  temperiem  affusionis  esse  adau¬ 
gendam,  et  die  octavo  aut  nono  elapso,  in  hac 
medendi  ratione  perstare  plerumque  minus 
idoneum  erit. 

Ad  cursum  febris  sistendum,  affusiones  fri¬ 
gidae,  ac  calidae  haud  aeque  valent.  Hiemibus 
autem  asperioribus  hanc  ad  rationem,  nempe 
affusiones  calidas,  confugere  liceat,  praesertim 
si  catarrhi  symptomata  febres  comitentur.  Ca¬ 
lorem  etiam  valde  comminuunt,  sitim  suble¬ 
vant,  et  ad  somnum  magis  conferunt. 

Corporis 


Corporis  lavationes  calidae  circiter  90°,  aut 
pediluvium  rite  adhibita,  quanquam  ac  ratio¬ 
nes  illae  supra  dictae  haud  aeque  valent,  ad 
multa  symptomata  graviora  diminuenda,  calo¬ 
rem  nempe,  sitim,  doloremque  capitis,  procul- 
dubio  haud  parum  conferunt. 

Rationibus  medendi  supra  dictis  etiam  prae¬ 
pollent,  etenim  in  febribus,  quibus  pneumonia 
et  catarrhus  adsunt,  illis  uti  licet.  Lavatio 
calida  ad  corpus  expurgandum  saltem  magis 
valet. 

Febrem  praecidendi,  secunda  ratio  est,  quam 

supra  notavimus,  quod  emeticis  utamur.  Haec, 

\ 

quanquam  effectus  tam  bonos  quam  affusiones 

y 

Jhaud  praestant,  saepe  necessaria  sunt,  cum  illis 
uti  non  tam  idoneum  fuerit.  Ad  effectum  au¬ 
tem  rite  prodendum,  prompte  ea  adhibere  opor¬ 
tet  ;  etenim,  die  primo  aut  secundo  praeterito, 
febris  cursum  cohibere  raro  possunt. 

Quaedam  signa  graviora  autem  saepe  suble¬ 
vant.  Si  ventriculus  materia  cruda  onustus 
fuerit,  quod  ex  nausea,  vomitu  ingratoque  oris 
sapore  clare  cernitur  ;  si  lingua  foeda,  circum 

praecordia 

praecordia  oppressio,  et  si  cutis  arida  aut  cali¬ 
da  sit ;  tum  emetica  adhibere  utile  fuerit 
Cum  magna  debilitas  aut  virium  prostratio 
adsit,  ciim  vomitus,  ex  statu  ventriculi  admo¬ 
dum  irritabili,  vehementer  urget,  vel  gravis 
alvi  fluxus  ex  simile  intestinorum  vitio  super¬ 
veniat,  haud  adhibenda  sunt» 

Nec  magis  conveniunt,  si  ex  effusione  in  ce¬ 
rebrum  facta,  stupor  accedat ;  vel  facies  rubore 
suffusa,  oculi  rubri,  delirium  ex  inflammatione 
cerebri  adfuerint :  tussis  quoque,  dolor  et  dys¬ 
pnoea,  eorum  usum  prohibent ;  vel  saltem  non 
nisi  vena  prius  incisa  fuerit. 

Purgantia,  ut  supra  dictum  est,  consilio  fe¬ 
brem  tollendi,  haud  raro  in  usum  revocata 
fuere.  His  autem,  hoc  consilio,  parum  fiden¬ 
dum  est.  In  signis  attamen  quibusdam  le¬ 
vandis,  jure  laudantur. 

Plenus  corporis  habitus,  pulsus  validus  et 
durus,  vel  sanguis  in  quaedam  viscera,  praeser¬ 
tim  abdominis,  gravius  irrumpens,  cujus  diar¬ 
rhoea  biliosa  indicium  est,  eorum  usum  strenue 
postulant. 


Cum 

Cum  faeces  nigrae  et  foetidae,  vel  alvus  astric¬ 
ta,  vel  diarrhoea,  ex  materia  acri  retenta,  con¬ 
citata  fuerit,  commode  adhibentur*  Bonos 
quoque  effectus  praestant,  cum  affusio  frigida 
minus  idonea  est,  et  una  cum  ablutione  tepida 
adhibita,  febrem  ad  exitum  felicem  perdu¬ 
cunt  :  semper  quoque  ad  cathartica  confugi¬ 
endum  est,  si  evacuationes  ab  initio  morbi  ne¬ 
glectae  fuere.  Hoc  modo  adhibita,  somnum 
saepe  conciliant,  gravem  anxietatem  circa  prae¬ 
cordia  tollunt,  vires  reficiunt,  bonos  vini  effec¬ 
tus  adaugent,  et  diarrhoeam  colliquativam  circa 
finem  morbi  orituram  arcent,  quae  aliter  super¬ 
veniens,  omnibus  ad  eam  cohibendam  frustra 
adhibitis,  aegrum  e  medio  tollit.  Omni  igitur 
morbi  tempore  adhiberi  possunt,  nisi  debilitas 
insignis  eorum  usum  vetat. 

Secundum  medendi  consilium  signis  molesti¬ 
oribus  levandis  absolvendum  est. 

\ 

Nunc  igitur  perpendenda  sunt  remedia  huic 
fini  accommodata. 

Opium  postulant,  delirium,  diarrhoea,  insom¬ 
nia,  subsultusque  tendinum. 


imo, 

imo,  In  delirio  autem,  primis  morbi  diebus 
excitato,  quod  faciei  oculorumque  rubor  et  lu¬ 
cis  intolerantia  comitantur,  opium  minime 
convenit ;  tunc  enim  adhibitum,  morbum 
plane  adaugeret.  Nec  magis  idoneum  est  in 
eo  delirio  cui  gravis  accedat  stupor,  ex  quo 
aeger  haud  excitari  potest. 

In  ea  autem  delirii  specie,  versus  finem  mor¬ 
bi,  surperveniente,  quae  aegrum  in  somnum 
proclivem,  vel  ex  eo  recens  exjDergefactum' 
adoritur,  opium  laudes  summas  meretur. 

2do,  Ex  tribus  praesertim  causis,  diarrhoea 
proveniat,  nimirum,  ex  aucta  copia  bilis,  ex 
faecibus^ acribus,  debitis  evacuationibus  morbi 

initio  neglectis,  aut  ex  insolita  intestinorum 

/ 

irritabilitate  et  laxitate.  In  duobus  prioribus 
exemplis,  cathartica,  in  posteriore  opium,  op¬ 
time  convenit.  Hoc  consilio  per  os  assumi 
potest,  vel  infra,  sub  forma  enematis  injiciatur, 
maxime  si  tenesmus  diarrhoeam  comitans  id 
postulet. 

3tio,  Die  febris  nono  aut  decimo,  opium 
dosi  ampla  adhibitum,  ad  somnum  concilian¬ 
dum, 

dum,  et  irritationem  generis  nervosi  consopi¬ 
endam,  remedium  utilissimum  est. 

4to,  In  tendinum  subsultu,  qui  sub  morbi 
finem  superyenit,  multum  commendatum  fuit, 
et  tum  dosibus  exiguis  crebro  iteratis  sumen¬ 
dum. 

Cum,  vel  naturae  conatibus  vel  remedio- 
rum  ope,  cutis  mollescat  humescatque,  et  si 
ad  sudationem  proclivitas  adsit,  opium  anti- 

monio  conjunctum  sub  forma  haustus  antimo- 

/ 

nialis,  vel  si  tussis  superveniat,  sub  forma  pa~ 
regorici  elixir,  istum  sudorem  calidum,  mi¬ 
tem,  corpus  aegri  refrigerantem,  et  febris  cri- 
sin  saepe  constituentem,  inducere  multum  ad¬ 
juvat. 

Vinum.-*- Typhi  stadio  secundo,  ad  vires 
aegri  sustentendas,  ad  somnum  conciliandum, 
ad  sitim  sedandam,  ad  putridam  proclivitatem 
arcendam,  ad  tremores  tendinumque  subsultus 
levandos,  remedium  nullum  vino  praestantius. 
j£gro  vinum  desiderante,  plerumque  et  ido¬ 
neum  et  consentaneum  esse  invenitur.  Haus¬ 
tibus  parvis  dandum,  ut  unciis  sex  in  die  ben£ 
dilutis,  et  copia  gradatim  adaugenda  est. 

Cinchona 

Cinchona  officinalis.— Proclivitatem  putridam 
levando,  vires  reficiendo,  et  aegro  in  sanitatem 
restituto,  praecavendo  ne  relaberetur,  cinchona 
officinalis  remedium  utile  est.  Saepe  quidem 
adhibenda,  cum  vini  sapor  ingratus  sit :  decoc¬ 
tum  ejus  una  cum  acido  sulphurico,  vel  paucis 
drachmis  tincturae  ei  conjunctis,  tunc  tempo¬ 
ris  plerumque  praebetur. 

Vencesectio  raro  necessaria,  et  tantum  in 
stadio  primo,  siquidem  uberior  impetus  san¬ 
guinis  in  organum  quodvis  vitae  necessarium, 
vel  ejus  inflammatio  adsit.  Sanguinis  detrac¬ 
tio  topica,  et  emplastra  e  cantharidibus,  in  his 
signis  tollendis,  generali  sanguinis  missioni  an¬ 
teponenda  sunt. 

Refrigerantia . — Sub  his  diluentia  et  acidos 
potus,  haustus  effervescentes,  misturam  sali¬ 
nam,  nitrum  quoque,  et  quaedam  alia  refrige¬ 
rantia  neutralia,  comprehendere  velim.  Dilu¬ 
entia  et  acidi  potus  sitim  explent,  ea,  quibus 
intestina  implentur,  minus  acria  reddunt,  et 
variis  excretionibus,  et,  hoc  modo,  processui  re¬ 
frigeranti  cutaneo  favent. 


Haustus 

Haustus  effervescentes  insuper  nauseam  vo¬ 
mitumque  mitigant.  Mistura  salina  sitim  com¬ 
pescit,  ad  superficiem  determinat,  et  perspira- 
tionem  promovere  valet ;  eoque  magis,  si,  cute 
humida,  proclivitas  naturalis  huic  excretioni 
adsit.  Nitrum,  et  quasdam  alia  neutralia,  vim 
quandatn  ventriculo  exercere  videntur. 

Cum  signa  salutis  redeuntis  appareant,  jus¬ 
culum  e  carne  bovilla  excoctum,  aut  panadae 
copiam  majorem  praebere  liceat. 

His  omnibus  adjiciatur  regimen  frigidum, 
praecipue  liber  aeris  aditus,  fenestris  et  ostiis 
patefactis,  aulaeisque  summotis.  His  neglec¬ 
tis,  omnia  alia  remedia  parum  proderunt. 

